pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​กรมการจัดหางาน ปูพรมกวาดล้างต่างชาติแย่งอาชีพคนไทยทั่วกรุงเทพฯ
วันเสาร์ที่ 20 มกราคม 2567
20/01/2567
​กรมการจัดหางาน ปูพรมกวาดล้างต่างชาติแย่งอาชีพคนไทยทั่วกรุงเทพฯ
อธิบดีกรมการจัดหางาน สั่งกวาดล้างคนต่างชาติแย่งอาชีพคนไทย ย่านพระโขนง สวนหลวง คลองตัน ดินแดง ห้วยขวาง เผยพบคนต่างชาติทําผิด 19 ราย นายจ้างคนไทยจ้างคนต่างชาติไม่มีใบอนุญาตทํางานและทํางานนอกเหนือสิทธิ์ 5 ราย
นายสมชาย มรกตศรีวรรณ อธิบดีกรมการจัดหางาน เปิดเผยว่า กรมการจัดหางานได้รับแจ้งเบาะแสผ่านทางสื่อมวลชนและทางสายด่วนกรมการจัดหางาน 1694 ว่าพบชุมชนชาวเมียนมาขนาดใหญ่ย่านพระโขนง มีตลาดจําหน่ายสินค้าเมียนมา ข้าวของเครื่องใช้ ชุดประจําชาติ ทานาคาที่พ่อค้า-แม่ค้า และลูกค้าเป็นชาวเมียนมาทั้งหมด ต่อมาทราบว่าบริเวณดังกล่าวคือซอยเเสงทิพย์ ตลาดเเสงทิพย์ แขวงพระโขนงเหนือ เขตวัฒนา กรุงเทพมหานคร กองทะเบียนจัดหางานกลางและคุ้มครองคนหางาน ร่วมกับเจ้าหน้าที่จากสํานักงานจัดหางานกรุงเทพมหานคร พื้นที่ 3 จึงเข้าตรวจสอบการทํางาน ของคนต่างด้าว นายจ้าง/สถานประกอบการบริเวณดังกล่าว และจุดต่าง ๆ ในกรุงเทพมหานครที่ได้รับแจ้งเบาะแส อาทิ ซอยข้างโรงพยาบาลเทพธารินทร์ ถนนพระรามที่ 4 แขวงพระโขนง เขตคลองเตย ริมถนนภายในซอยสุขุมวิท 36 แขวงพระโขนง เขตคลองเตย บริเวณริมถนนกําแพงเพชร 7 หน้าสปอร์ตคลับแห่งหนึ่ง แขวงสวนหลวง เขตสวนหลวง หน้าโรงเรียนเกษมพิทยา ถนนสุขุมวิท 72 แขวงคลองตันเหนือ เขตวัฒนา ซอยปรีดีพนมยงค์ 36 แขวงคลองตันเหนือ เขตวัฒนา บริเวณถนนประชาสงเคราะห์หน้าร้านสุกี้แฮปปี้ แขวงดินแดง เขตดินแดง บริเวณถนนประชาราษฎร์บําเพ็ญ แขวงห้วยขวาง เขตห้วยขวาง เพื่อมิให้กระทบต่อโอกาสการมีงานทําของคนไทย และเพื่อบริหารจัดการการทํางานของแรงงานต่างชาติให้เป็นไปตามที่กฎหมายกําหนด จากการตรวจสอบพบคนต่างชาติกระทําผิดเป็นคนต่างด้าวทํางานโดยไม่มีใบอนุญาตทํางานและทํางานนอกเหนือสิทธิ 19 ราย แบ่งเป็นสัญชาติเมียนมา 13 ราย อินเดีย 3 ราย เวียดนาม 2 ราย และกัมพูชา 1 ราย และนายจ้างกระทําความผิดรับคนต่างด้าวทํางานโดยไม่มีใบอนุญาตทํางานและทํางานนอกเหนือจากที่มีสิทธิจะทําได้ 5 ราย จึงได้ควบคุมตัวคนต่างชาติส่งพนักงานสอบสวนสถานีตํารวจนครบาลปทุมวัน เพื่อดําเนินคดีตามกฎหมาย
นายสมชายฯ กล่าวย้ําว่า กรมการจัดหางานจะตรวจสอบและดําเนินคดีกับคนต่างชาติที่ไม่มีใบอนุญาตทํางานและลักลอบทํางานนอกเหนือสิทธิอย่างเคร่งครัด โดยใช้มาตรการลงพื้นที่สุ่มตรวจโดยไม่แจ้งล่วงหน้าในทุกจังหวัด พร้อมกับตรวจสอบตามที่พลเมืองดีแจ้งเบาะแสเข้ามา ซึ่งตามพระราชกําหนดการบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม หากคนต่างด้าวทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ มีโทษปรับตั้งแต่ 5,000 – 50,000 บาท และถูกส่งกลับประเทศต้นทาง รวมถึงห้ามขอใบอนุญาตทํางานเป็นเวลา 2 ปี นับตั้งแต่วันที่ได้รับโทษ และนายจ้าง/สถานประกอบการที่รับคนต่างด้าวที่ไม่มีใบอนุญาตทํางานเข้าทํางาน หรือให้คนต่างด้าวทํางานนอกเหนือจาก ที่มีสิทธิ มีโทษปรับตั้งแต่ 10,000 – 100,000 บาท ต่อคนต่างด้าวที่จ้างหนึ่งคน หากกระทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน และห้ามจ้างคนต่างด้าวทํางานเป็นเวลา 3 ปี
ทั้งนี้ หากพบเห็นการจ้างคนต่างชาติทํางานโดยผิดกฎหมาย สามารถแจ้งมาที่กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงาน ชั้น 4 โทร. 02-354-1729 หรือที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน
รัฐบาลไทย-ข่าวทำเนียบรัฐบาล-รมว.เกษตรฯ ไทย พบ รมว.เกษตร ธรรมชาติและคุณภาพอาหาร เนเธอร์แลนด์
วันศุกร์ที่ 19 มกราคม 2567
รมว.เกษตรฯ ไทย พบ รมว.เกษตร ธรรมชาติและคุณภาพอาหาร เนเธอร์แลนด์
รมว.เกษตรฯ ไทย พบ รมว.เกษตร ธรรมชาติและคุณภาพอาหาร เนเธอร์แลนด์ หวังขับเคลื่อนความร่วมมือในด้านการเกษตรร่วมกัน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พบปะ นาย ปีท อาเดอมา (H.E. Piet Adema) รัฐมนตรีว่าการกระทรวงเกษตร ธรรมชาติและคุณภาพอาหาร เนเธอร์แลนด์ (Ministry of Agriculture, Nature and Food Quality) ภายในงานเลี้ยงรับรองรัฐมนตรีเกษตรโลก ซึ่งทั้งสองฝ่ายจะได้ร่วมกันขับเคลื่อนความร่วมมือในด้านต่าง ๆ ที่เกี่ยวข้องกับการเกษตร อาทิ กรอบความร่วมมือด้านการเกษตรไทยเนเธอร์แลนด์ที่อยู่ระหว่างการหารือและแลกเปลี่ยนร่างความตกลง ซึ่งนําไปสู่การแลกเปลี่ยนนวัตกรรมกับหน่วยงานเนเธอร์แลนด์ที่มีความเชี่ยวชาญ การสร้างเครือข่ายความร่วมมือด้านวิจัยการเกษตรและนวัตกรรมกับมหาวิทยาลัยวาเกเนเกน ซึ่งเป็นหนึ่งในสถาบันการศึกษาที่เก่าแก่ที่สุดในประเทศและมีชื่อเสียงเป็นที่ยอมรับติดอันดับโลกในสาขาดังกล่าว
รัฐบาลไทย-ข่าวทำเนียบรัฐบาล-รองโฆษกรัฐบาล ชี้แจงการค้นพบทรัพยากรแร่ที่มีศักยภาพที่รวมถึงลิเธียม​ ปริมาณ 14.8 ล้านตัน หลัง กพร. เปิดรายละเอียดข้อมูล ผลการสำรวจพร้อมยืนยันการส่งเสริมนโยบาย EV ต่อเนื่อง
วันเสาร์ที่ 20 มกราคม 2567
20/01/2567
รองโฆษกรัฐบาล ชี้แจงการค้นพบทรัพยากรแร่ที่มีศักยภาพที่รวมถึงลิเธียม​ ปริมาณ 14.8 ล้านตัน หลัง กพร. เปิดรายละเอียดข้อมูล ผลการสํารวจพร้อมยืนยันการส่งเสริมนโยบาย EV ต่อเนื่อง
รองโฆษกรัฐบาล ชี้แจงการค้นพบทรัพยากรแร่ที่มีศักยภาพที่รวมถึงลิเธียม​ ปริมาณ 14.8 ล้านตัน หลัง กพร. เปิดรายละเอียดข้อมูล ผลการสํารวจพร้อมยืนยันการส่งเสริมนโยบาย EV ต่อเนื่อง เพื่อผลักดันไทยเป็นฮับการผลิตยานยนต์ไฟฟ้าในภูมิภาค
วันที่ 20 มกราคม 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวว่า จากกรณีกรมอุตสาหกรรมพื้นฐานและการเหมืองแร่ (กพร.) ได้ให้ข้อมูลเกี่ยวกับการค้นพบทรัพยากรแร่ ซึ่งรวมถึงแร่ลิเธียม​ที่ ณ​ ขณะนี้เป็นสนใจเป็นอย่างกว้างขวางของสังคมนั้น ล่าสุด​เมื่อวันที่ 19 ม.ค. 2567 กพร. ได้แจงข้อมูลชุดใหม่ เพื่อขยายความในรายละเอียดที่คลาดเคลื่อนบางประการ และช่วยสร้างความเข้าใจให้พี่น้องประชาชนเกี่ยวกับผลการสํารวจแหล่งลิเธียมในประเทศไทยนั้น ​ได้พบแร่เป็นจํานวนมากในพื้นที่อําเภอตะกั่วทุ่ง จังหวัดพังงา ซึ่งมี​แหล่งลิเธียมที่มีศักยภาพอยู่ 2 แหล่งด้วยกัน คือแหล่งเรืองเกียรติ และแหล่งบางอีตุ้ม​
ทั้งนี้จากข้อมูลล่าสุด พบว่า ในแหล่งบางอีตุ้มนั้น ขณะนี้ในขั้นตอนการดําเนินงานยังอยู่ระหว่างการสํารวจขั้นรายละเอียด เพื่อประเมินปริมาณสํารองอยู่ ในขณะที่แหล่งเรืองเกียรตินั้น ได้มีการประเมินแล้วว่ามีปริมาณทางธรณีของทรัพยากรแร่ (Mineral Resource) ประมาณ 14.8 ล้านตัน ซึ่งแร่ที่พบนั้นเป็นแร่เลพิโดไลต์ (Lepidolite) ที่มีความสมบูรณ์ของลิเธียมออกไซด์เฉลี่ย 0.45% ซึ่งหากมีการอนุญาตทําเหมืองและมีการออกแบบแผนผังอย่างเหมาะสม คาดว่าในอนาคต จะสามารถนําลิเธียมมาพัฒนาเป็นวัตถุดิบเพื่อผลิตแบตเตอรี่ลิเธียมไอออนสําหรับรถยนต์ไฟฟ้าขนาด 50 kWh ได้ไม่ต่ํากว่า 1,000,000 คัน
อย่างไรก็ตามในการนําเสนอข้อมูลก่อนหน้านี้ โดยเปรียบเทียบกับปริมาณสํารอง ของต่างประเทศนั้น มีวัตถุประสงค์สําคัญเพื่อแสดงถึงข่าวดีของประเทศไทย กับการมีแหล่งวัตถุดิบสําคัญที่สามารถช่วยเสริมสร้างขีดความสามารถทางการแข่งขันของประเทศ และยังแสดงให้เห็นถึงความเป็นไปได้ที่ประเทศไทยจะมีปริมาณแร่ลิเธียม เป็นอันดับต้น ๆ ของโลก นอกจากนี้ กพร. ยังได้ให้ข้อมูลเพิ่มเติมด้วยว่า คําว่า "ทรัพยากรแร่" หรือ Mineral Resource นั้นหมายถึงปริมาณทางธรณีของทรัพยากรแร่ ซึ่งไม่ได้หมายถึงปริมาณทรัพยากรโลหะลิเธียมแต่เพียงอย่างเดียว แต่เป็นการค้นพบ “แร่ดิบ” ที่มีความเป็นไปได้ที่จะมีแร่สําคัญคือ “แร่ลิเธียม” อยู่ในนั้นด้วย
“ข้อมูลของ กพร. ที่ระบุว่า ไทยสํารวจทรัพยากรแร่ หรือ Mineral Resource กว่า 14.8 ล้านตัน ถือว่าเป็นข่าวดีสําหรับคนไทยทุกคน เพราะไม่ว่าในปริมาณแร่ดังกล่าวจะมีแร่ลิเธียมอยู่เท่าไหร่ การมีทรัพยากรแร่ที่สําคัญในประเทศ ไม่ว่าจะเป็นแร่ลิเธียม แร่โซเดียม หรือแร่โปรแตส ล้วนมีส่วนสําคัญให้การสร้างความมั่นคงให้กับประเทศ เพราะเป็นการช่วยลดการนําเข้าและเพิ่มการพึ่งพิงตนเองให้กับคนไทย กระทรวงอุตสาหกรรมยังคงพร้อมให้การสนับสนุนและรัดกุมกระบวนการนําแร่ขึ้นมาใช้ประโยชน์ และรัฐบาลเองก็ยังคงมุ่งมั่นเดินหน้าตามนโยบาย EV 3.5 ที่จะผลักดันไทยเป็นฮับการผลิตยานยนต์ไฟฟ้าในภูมิภาค และเป็นฐานผลิตแบตเตอรี่ลิเธียมไอออนเพื่อเติมเต็มความต้องการของอุตสาหกรรมดังกล่าวที่เป็นประโยชน์ต่อประเทศไทยอีกด้วย” นางรัดเกล้า กล่าว
รัฐบาลไทย-ข่าวทำเนียบรัฐบาล-“ปลัดฯ ณัฐพล” รับลูกรัฐมนตรีฯ พิมพ์ภัทรา ลงพื้นที่เร่งด่วนติดตามสถานการณ์ สถานประกอบการผลิตพลุระเบิด จ.สุพรรณบุรี กำชับสถานประกอบการต้องมีระบบความปลอดภัยทุกด้าน ประเมินความเสี่ยงก่
วันศุกร์ที่ 19 มกราคม 2567
19/01/2567
“ปลัดฯ ณัฐพล” รับลูกรัฐมนตรีฯ พิมพ์ภัทรา ลงพื้นที่เร่งด่วนติดตามสถานการณ์ สถานประกอบการผลิตพลุระเบิด จ.สุพรรณบุรี กําชับสถานประกอบการต้องมีระบบความปลอดภัยทุกด้าน ประเมินความเสี่ยงก่
“ปลัดฯ ณัฐพล” รับลูกรัฐมนตรีฯ พิมพ์ภัทรา ลงพื้นที่เร่งด่วนติดตามสถานการณ์ สถานประกอบการผลิตพลุระเบิด จ.สุพรรณบุรี กําชับสถานประกอบการต้องมีระบบความปลอดภัยทุกด้าน ประเมินความเสี่ยงก่อนแจ้งประกอบกิจการโรงงานอย่างเคร่งครัด
ดร.ณัฐพล รังสิตพล ปลัดกระทรวงอุตสาหกรรม (18 มกราคม 2567) เวลา 19.00 น . ได้นําทีมผู้บริหาร  ลงพื้นที่จุดเกิดเหตุพลุระเบิด ซึ่งตั้งอยู่ในพื้นที่บ้านศาลาขาว หมู่ที่ 3 ตําบลสวนแตง อําเภอเมือง จังหวัดสุพรรณบุรี ตามข้อสั่งการรัฐมนตรีว่าการกระทรวงอุตสาหกรรม (นางสาวพิมพ์ภัทรา วิชัยกุล) โดยมีนางสาวณัฏฐิญา เนตยสุภา รองปลัดกระทรวงอุตสาหกรรม นายเอกนิติ รมยานนท์ ผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นายสุนทร แก้วสว่าง รองอธิบดีกรมโรงงานอุตสาหกรรม นายเตมีย์ พันธุวงค์ราช ผู้อํานวยการกองตรวจราชการ สํานักงานปลัดกระทรวงอุตสาหกรรม นายสมบูรณ์ สุนทรศาสตร์ อุตสาหกรรมจังหวัดสุพรรณบุรี ร่วมลงพื้นที่
ปลัดกระทรวงอุตสาหกรรม กล่าวว่า ได้ลงพื้นที่จุดเกิดเหตุพลุระเบิด เพื่อตรวจดูสภาพพื้นที่และความเสียหายที่เกิดขึ้น พบว่า แม้ลักษณะการประกอบกิจการจะไม่เข้าข่ายการเป็นโรงงานตามกฎหมายว่าด้วยโรงงาน แต่ได้สั่งการเน้นย้ําให้หน่วยงานในสังกัด บูรณาการกับหน่วยงานรับผิดชอบ เข้าไปให้การสนับสนุนการให้ความรู้สถานประกอบการในทุกพื้นที่ทั่วประเทศให้ระมัดระวังการประกอบกิจการในทุกขั้นตอน เพื่อความปลอดภัยในชีวิตและทรัพย์สินของสถานประกอบการ ตลอดจนประชาชนในบริเวณใกล้เคียง
และยังได้สั่งการให้กองตรวจราชการ สํานักงานปลัดกระทรวงอุตสาหกรรม (กตร.สปอ.) กรมโรงงานอุตสาหกรรม (กรอ.) และสํานักงานอุตสาหกรรมจังหวัด (สอจ.) ทั่วประเทศ ตรวจสอบการจัดตั้งโรงงานให้มีระบบความปลอดภัยทุกด้าน เช่น การวางผังโรงงานอย่างเป็นระบบ การจัดเก็บสารเคมีและวัตถุอันตราย การตรวจรับรองเครื่องจักรโดยวิศวกร มีการใช้เครื่องมือ อุปกรณ์ได้อย่างถูกวิธี เป็นต้น และให้มีการประเมินความเสี่ยงทั้งก่อนและขณะประกอบกิจการโรงงานตามกฎหมายอย่างเคร่งครัด ซึ่งเป็นไปตามข้อสั่งการนายกรัฐมนตรีและรัฐมนตรีว่าการกระทรวงการคลัง (นายเศรษฐา ทวีสิน) ที่ได้สั่งการให้กระทรวงอุตสาหกรรม สํารวจการจัดตั้งโรงงาน ระบบความปลอดภัย และขอให้ทุกฝ่ายตรวจสอบโรงงานประเภทที่มีวัตถุอันตรายทั่วประเทศ เพื่อสร้างความมั่นใจว่าจะไม่มีเหตุการณ์กรณีเดียวกันเกิดขึ้นอีก และเพื่อความปลอดภัยในชีวิตและทรัพย์สินของสถานประกอบกิจการ ตลอดจนประชาชนในบริเวณใกล้เคียง
รัฐบาลไทย-ข่าวทำเนียบรัฐบาล-“กระทรวงเกษตรและสหกรณ์”ชูความสำเร็จ เกษตรกร-ประชาชน ร่วมกิจกรรมสินค้าเกษตรปลอดภัย 76 จังหวัด 76 โมเดลภาคใต้จำนวนมาก พร้อมแลกเปลี่ยนองค์ความรู้ เพื่อยกระดับการผลิตสินค้าเกษตรปลอดภัย
วันเสาร์ที่ 20 มกราคม 2567
20/01/2567
“กระทรวงเกษตรและสหกรณ์”ชูความสําเร็จ เกษตรกร-ประชาชน ร่วมกิจกรรมสินค้าเกษตรปลอดภัย 76 จังหวัด 76 โมเดลภาคใต้จํานวนมาก พร้อมแลกเปลี่ยนองค์ความรู้ เพื่อยกระดับการผลิตสินค้าเกษตรปลอดภัย
“กระทรวงเกษตรและสหกรณ์”ชูความสําเร็จ เกษตรกร-ประชาชน ร่วมกิจกรรมสินค้าเกษตรปลอดภัย 76 จังหวัด 76 โมเดลภาคใต้จํานวนมาก พร้อมแลกเปลี่ยนองค์ความรู้ เพื่อยกระดับการผลิตสินค้าเกษตรปลอดภัย
วันที่ 20 ม.ค. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ได้มีนโยบายให้กรมวิชาการเกษตรจัดกิจกรรมสินค้าเกษตรปลอดภัย 76 จังหวัด 76 โมเดล ทางจังหวัดภาคใต้ตอนบน ยกระดับรายได้ภาคการเกษตร เช่น การผลิตทุเรียนนอกฤดู เสริมรายได้ด้วยกล้วยหอมทอง รวมถึงการขุดล้อมต้นทุเรียน เพื่อลดระยะเวลาการให้ผลผลิตทุเรียนในพื้นที่ใหม่ และการขยายพันธุ์กล้วยหอมทอง โดยการจัดกิจกรรมครั้งนี้เพื่อให้เกษตรกร บุคลากรภาครัฐ ภาคเอกชน และประชาชนผู้สนใจทั่วไป ได้เสริมสร้างความร่วมมือในการทํางานร่วมกัน
น.ส.เกณิกา กล่าวต่อว่า โดยกิจกรรมการจัดงานดังกล่าว ได้รับผลตอบรับจากเกษตรกรจํานวนมาก ที่สนใจการขยายผลโครงการดีๆ ในการผลิตสินค้าเกษตรปลอดภัย สร้างรายได้สูง มาร่วมแลกเปลี่ยนองค์ความรู้ในด้านการปลูกพืชแบบผสมผสานร่วมกัน โดย ร.อ.ธรรมนัส มีความมุ่งมั่นเป็นอย่างยิ่งในการพัฒนาการผลิตให้ได้คุณภาพมาตรฐาน มีความปลอดภัย เพื่อที่จะนําไปสู่สินค้าเกษตรมูลค่าสูง สามารถยกระดับรายได้ภาคการเกษตรของเกษตรกรให้สูงขึ้นอย่างเป็นรูปธรรม 3 เท่า ภายใน 4 และจะต้องขับเคลื่อนนโยบายด้านการเกษตรสู่ความสําเร็จ และเห็นผลเป็นประจักษ์ภายใน 100 วัน
“โครงการ 76 จังหวัด 76 โมเดล มีวัตถุประสงค์เพื่อให้เกษตรกร นักเรียน นักศึกษา ประชาชน ข้าราชการ พนักงาน และบุคลากรภาครัฐทั่วประเทศได้รับการเผยแพร่องค์ความรู้และแนวคิดในการผลิตสินค้าเกษตรมูลค่าสูง และนําไปประยุกต์ใช้ประโยชน์ในการผลิตสินค้าเกษตรของตนเอง โดยให้เป็นไปอย่างมีประสิทธิภาพ และเห็นผลในเชิงประจักษ์ เพื่อยกระดับการผลิตสินค้าเกษตรปลอดภัย และเสริมศักยภาพเกษตรกร โดยการใช้เทคโนโลยี นวัตกรรม และภูมิปัญญา“น.ส.เกณิกา กล่าว
รัฐบาลไทย-ข่าวทำเนียบรัฐบาล-นายกฯ เดินชมตลาดจริงใจ ชิมกาแฟภาคเหนือ พร้อมสนับสนุนผลิตภัณฑ์ชุมชน ส่งเสริมคนท้องถิ่น สร้างมูลค่าเพิ่มทางเศรษฐกิจในพื้นที่ร่วมกัน
วันเสาร์ที่ 20 มกราคม 2567
20/01/2567
นายกฯ เดินชมตลาดจริงใจ ชิมกาแฟภาคเหนือ พร้อมสนับสนุนผลิตภัณฑ์ชุมชน ส่งเสริมคนท้องถิ่น สร้างมูลค่าเพิ่มทางเศรษฐกิจในพื้นที่ร่วมกัน
นายกฯ เดินชมตลาดจริงใจ ชิมกาแฟภาคเหนือ พร้อมสนับสนุนผลิตภัณฑ์ชุมชน ส่งเสริมคนท้องถิ่น สร้างมูลค่าเพิ่มทางเศรษฐกิจในพื้นที่ร่วมกัน
วันนี้ (20 มกราคม 2567) เวลา 12.00 น. ณ ตลาดจริงใจ ตําบลศรีภูมิ อําเภอเมืองเชียงใหม่ จังหวัดเชียงใหม่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เข้าเยี่ยมชมตลาดจริงใจ (JING JAI MARKET) นายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีเดินเยี่ยมชมและศึกษาเมล็ดกาแฟที่เป็นผลผลิตจากเกษตรกรพื้นที่ในจังหวัดเชียงใหม่ และพื้นที่ข้างเคียง เช่น เมล็ดกาแฟดอยขุนวาง อําเภอแม่วาง เมล็ดกาแฟดอยขุนช้างเคี่ยน อําเภอเมือง โดยข้อมูลจากสํานักนโยบายยุทธศาสตร์การค้า กระทรวงพาณิชย์ พบว่า ปัจจุบันไทยมีพื้นที่ปลูกเมล็ดกาแฟถึง 250,000 ไร่ และมียอดส่งออกกาแฟเป็นอันดับ 8 ของโลก รวมทั้งยังได้ร่วมชิมกาแฟจากร้าน Mix Kaffe ซึ่งเป็น 1 ในร้านกาแฟจากผู้ประกอบการรายย่อยที่เข้าร่วมออกงาน Chiang Mai Coffee Week ระหว่างวันที่ 18 – 21 มกราคม 2567 เวลา 06.30 – 21.00 น. ณ ตลาดจริงใจ ซึ่งนายกรัฐมนตรีได้พูดคุยกับบาริสต้าเจ้าของร้าน ชื่มชมรสชาติและรูปแบบการนําเสนอกาแฟ สอดคล้องกับแนวทางของรัฐบาลที่พร้อมส่งเสริมกลุ่มผู้ประกอบการรายย่อย รวมไปถึงภาคเกษตรกรต้นทางผลผลิต ทั้งเมล็ดกาแฟไทย และร้านกาแฟของคนไทย
จากนั้น นายกรัฐมนตรีได้เยี่ยมชมในโซนตลาดจริงใจ Farmers Market ซึ่งเป็นตลาดผักเกษตรอินทรีย์ที่จําหน่ายพืชผัก ผลไม้ ออร์แกนิคและปลอดสารจากเกษตรกรในจังหวัดเชียงใหม่และพื้นที่ใกล้เคียง เช่น จากอําเภอพร้าว สารภี สะเมิง ดอยสะเก็ด ไชยปราการ แม่อาย โดยภาคเอกชนได้สนับสนุนผ่านการส่งเสริม ให้ความรู้แก่เกษตรกรในการปลูกผลิตภัณฑ์เกษตรแต่ละชนิดให้ตรงกับความต้องการของผู้บริโภค รวมทั้งเป็นตัวแทนในการรับผลผลิตเข้ามาขาย และหาช่องทางการจัดจําหน่ายไปยังตลาดและกระจายไปยังพื้นที่อื่น ๆ ทั่วประเทศ ช่วยสร้างรายได้ให้แก่เกษตรกรได้โดยตรง โดยไม่ต้องผ่านพ่อค้าคนกลาง ซึ่งจากเดือนมกราคม-ธันวาคม 2566 ที่ผ่านมา ตลาดจริงใจสามารถสร้างรายได้ให้ชุมชนได้กว่า 295 ล้านบาท
นอกจากนี้ นายกรัฐมนตรีได้เดินชมผลิตภัณฑ์จากกลุ่มตลาดสินค้าทํามือ ซึ่งได้รวบรวมช่างฝืมือท้องถิ่นไว้ในพื้นที่ถึง 190 ร้านค้า เช่น การทอผ้าท้องถิ่น การออกแบบเสื้อผ้าพื้นเมืองให้ร่วมสมัยจาก young designer ที่สามารถสร้างมูลค่าเพิ่มให้กับสินค้าได้ จากนั้น นายกรัฐมนตรีและคณะได้ร่วมรับประทานอาหารกลางวันภายในตลาดจริงใจ
ทั้งนี้ ตลาดจริงใจ (จริงใจ Farmers Market เชียงใหม่ และรัสติคมาร์เก็ต) เป็นหนึ่งในโครงการของเครือกลุ่มเซ็นทรัลที่สร้างขึ้นภายใต้แนวคิดรักษ์โลก (Eco-friendly) และ CSV (Creating Shared Value) เพื่อส่งเสริมเกษตรกร ช่างฝืมือท้องถิ่น และผู้ประกอบการรายย่อย ตลอดจนดีไซเนอร์และศิลปินไทยในแต่ละแขนง พร้อมทั้งเป็นพื้นที่แบ่งปันและแลกเปลี่ยนความรู้ร่วมกับคนท้องถิ่นและชุมชน จัดแสดงผลงานส่งเสริมภูมิปัญญาอัตลักษณ์ไทย เปิดพื้นที่ในการสร้างประโยชน์เพื่อสังคมร่วมกัน โดยภายในจริงใจมาร์เก็ต แบ่งออกเป็น 3 ส่วน ได้แก่ อาหาร (Food) ศิลปะและงานออกแบบ (Art & Design) และงานฝีมือ (Craft) เปิดทุกวันเสาร์และอาทิตย์ เวลา 06.30 - 15.00 น.
รัฐบาลไทย-ข่าวทำเนียบรัฐบาล-ที่ปรึกษาปลัดฯ สุรพล นั่งหัวโต๊ะเตรียมความพร้อมโครงการเฉลิมพระเกียรติพระบาทสมเด็จพระเจ้าอยู่หัวของกระทรวงอุตสาหกรรม ครั้ง 2/2567
วันศุกร์ที่ 19 มกราคม 2567
19/01/2567
ที่ปรึกษาปลัดฯ สุรพล นั่งหัวโต๊ะเตรียมความพร้อมโครงการเฉลิมพระเกียรติพระบาทสมเด็จพระเจ้าอยู่หัวของกระทรวงอุตสาหกรรม ครั้ง 2/2567
ที่ปรึกษาปลัดฯ สุรพล นั่งหัวโต๊ะเตรียมความพร้อมโครงการเฉลิมพระเกียรติพระบาทสมเด็จพระเจ้าอยู่หัวของกระทรวงอุตสาหกรรม ครั้ง 2/2567
วันนี้ (19 มกราคม 2567) นายสุรพล ชามาตย์ ที่ปรึกษาปลัดกระทรวงอุตสาหกรรม เป็นประธานการประชุมเตรียมความพร้อมในการขับเคลื่อนโครงการงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ของกระทรวงอุตสาหกรรม ครั้งที่ 2/2567 โดยมี นางสาวชลาริน นิลพิฤกษ์ ผู้อํานวยการกองกลาง และเจ้าหน้าที่ เข้าร่วมประชุม ณ ห้องประชุมชุณหะวัณ ชั้น 3 อาคารปลัดกระทรวงอุตสาหกรรม และผ่านระบบสื่ออิเล็กทรอนิกส์ (ระบบ ZOOM)
สําหรับการประชุมครั้งนี้ ที่ประชุมได้ร่วมพิจารณาโครงการ/กิจกรรมของหน่วยงานระดับกรม และรัฐวิสาหกิจในสังกัด อก. ได้แก่ สํานักงานคณะกรรมการอ้อยและน้ําตาลทราย (สอน.) กรมโรงงานอุตสาหกรรม (กรอ.) สํานักงานมาตรฐานผลิตภัณฑ์อุตสาหกรรม (สมอ.) กรมส่งเสริมอุตสาหกรรม (กสอ.) กรมอุตสาหกรรมพื้นฐานและการเหมืองแร่ (กพร.) สํานักงานเศรษฐกิจอุตสาหรกรรม (สศอ.) และการนิคมอุตสาหกรรมแห่งประเทศไทย (กนอ.) เตรียมเสนอเข้าเป็นส่วนหนึ่งภายใต้โครงการ 72 พรรษา ลด 7.2 mtCO2 และ PM 2.5 จากภาคอุตสาหกรรมด้วย MIND
รัฐบาลไทย-ข่าวทำเนียบรัฐบาล-รมว.ธรรมนัส ให้ความสนใจบริษัท Start Up ของไทยที่เข้าร่วมออกบูธในงาน Innovation Forum
วันศุกร์ที่ 19 มกราคม 2567
รมว.ธรรมนัส ให้ความสนใจบริษัท Start Up ของไทยที่เข้าร่วมออกบูธในงาน Innovation Forum
รมว.ธรรมนัส ให้ความสนใจบริษัท Start Up ของไทยที่เข้าร่วมออกบูธในงาน Innovation Forum โดยนําเสนอนวัตกรรมการปลูกผักในระบบโรงเรือนแนวตั้งที่มีการควบคุมมาตรฐานในทุกขั้นตอน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วย นายเศรษฐเกียรติ วงษ์กระจ่าง รองปลัดกระทรวงเกษตรและสหกรณ์ เข้าเยี่ยมชม Innovation Forum ภายในงาน Global Forum for Food and Agriculture ครั้งที่ 16 ซึ่งมี บริษัท Start Up ของไทยเข้าร่วม ได้แก่ บริษัท Distar Fresh ที่นําเสนอนวัตกรรมการปลูกผักในระบบโรงเรือนแนวตั้งที่มีการควบคุมมาตรฐานในทุกขั้นตอน อาทิ ความปลอดภัย การควบคุมแสงสว่างอุณหภูมิ และสารอาหาร ทําให้ได้ผลิตภัณฑ์ผักที่มีคุณภาพสดใหม่และปลอดภัยสูง ซึ่ง start up ของไทยได้รับความสนใจจากผู้เข้าเยี่ยมชมงานเป็นอย่างมาก
รัฐบาลไทย-ข่าวทำเนียบรัฐบาล-การตรวจราชการ ณ จังหวัดเชียงใหม่ ของนายเศรษฐา ทวีสิน นายกรัฐมนตรี
วันเสาร์ที่ 20 มกราคม 2567
การตรวจราชการ ณ จังหวัดเชียงใหม่ ของนายเศรษฐา ทวีสิน นายกรัฐมนตรี
ระหว่างวันที่ 19 - 21 มกราคม 2566
การตรวจราชการ ณ จังหวัดเชียงใหม่
ของนายเศรษฐา ทวีสิน นายกรัฐมนตรี
นายกฯ เยี่ยมชมโครงการศูนย์บริการการพัฒนาขยายพันธุ์ไม้ดอกไม้ผลบ้านไร่ฯ ยืนยันรัฐบาลพร้อมส่งเสริมเกษตรกร พัฒนาพันธุ์พืชไทย ขยายตลาดไม้ดอกส่งออกต่างประเทศ
นายกฯ เดินชมตลาดจริงใจ ชิมกาแฟภาคเหนือ พร้อมสนับสนุนผลิตภัณฑ์ชุมชน ส่งเสริมคนท้องถิ่น สร้างมูลค่าเพิ่มทางเศรษฐกิจในพื้นที่ร่วมกัน
รัฐบาลไทย-ข่าวทำเนียบรัฐบาล-ไทยเฮ !!! พบแร่ศักยภาพ ลิเธียม-โซเดียม แร่หลักในการผลิตแบตเตอรี่รถยนต์ไฟฟ้า 100% เดินหน้าตรงตามเป้าหมายสู่การเป็นศูนย์กลางและฐานการผลิตแบตเตอรี่ EV ในภูมิภาค
วันพฤหัสบดีที่ 18 มกราคม 2567
18/01/2567
ไทยเฮ !!! พบแร่ศักยภาพ ลิเธียม-โซเดียม แร่หลักในการผลิตแบตเตอรี่รถยนต์ไฟฟ้า 100% เดินหน้าตรงตามเป้าหมายสู่การเป็นศูนย์กลางและฐานการผลิตแบตเตอรี่ EV ในภูมิภาค
ไทยเฮ !!! พบแร่ศักยภาพ ลิเธียม-โซเดียม แร่หลักในการผลิตแบตเตอรี่รถยนต์ไฟฟ้า 100% เดินหน้าตรงตามเป้าหมายสู่การเป็นศูนย์กลางและฐานการผลิตแบตเตอรี่ EV ในภูมิภาค
วันนี้ (18 ม.ค. 67)นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ก่อนหน้านี้ที่กระทรวงอุตสาหกรรมได้เร่งสํารวจจนพบแหล่งแร่ลิเธียมที่มีศักยภาพ 2 แหล่ง ได้แก่ แหล่งเรืองเกียรติและแหล่งบางอีตุ้ม ล่าสุด ไทยยังค้นพบแหล่งแร่โซเดียมในพื้นที่ภาคอีสานปริมาณสํารองอีกจํานวนมาก ซึ่งแร่ทั้งสองชนิดนี้ถือเป็น แร่หลักหรือวัตถุดิบสําคัญที่ใช้ในการผลิตแบตเตอรี่รถยนต์ไฟฟ้า (EV) 100% เสริมศักยภาพความพร้อมของไทยในการเดินหน้าสู่การเป็นศูนย์กลางและฐานการผลิตแบตเตอรี่ EV ในภูมิภาค
รองโฆษกประจําสํานักนายกรัฐมนตรีกล่าวว่า จากปีก่อนหน้าที่เป็นข่าวใหญ่ว่าอินเดียค้นพบแร่ลิเธียม และกลายเป็นผู้เล่นหลักในอุตสาหกรรมแบตเตอรี่ และ EV นั้น ตอนนี้ไทยก็มีลุ้นเช่นกัน ซึ่งจากข้อมูลของกรมอุตสาหกรรมพื้นฐานและการเหมืองแร่ ระบุว่า ไทยสํารวจพบ (Resources) แร่ลิเธียมกว่า 14,800,000 ล้านตัน (Million Tonne: Mt) ส่งผลให้ไทยเป็นประเทศที่ค้นพบแร่ดังกล่าวมากที่สุดเป็นอันดับ 3 ของโลกรองจากโบลิเวีย และอาร์เจนตินา
การค้นพบแร่ศักยภาพลิเธียม-โซเดียม นี้ถือเป็นทั้งข่าวดี และเป็นประโยชน์ต่ออุตสาหกรรมยานยนต์ไฟฟ้าไทย ทําให้ไทยเป็นหนึ่งในประเทศที่ครอบครองแร่ลิเธียมมากที่สุดของโลกแห่งหนึ่ง ช่วยเพิ่มศักยภาพในการแข่งขันของประเทศในการผลิตรถยนต์ไฟฟ้าและแบตเตอรี่ ดึงดูดนักลงทุนทั้งไทยและต่างชาติที่มีศักยภาพเข้ามาตั้งโรงงาน ท่ามกลางการแข่งขันของนานาประเทศ เพื่อให้ไทยมุ่งสู่การเป็นฐานผลิตหลักของภูมิภาค ทั้งนี้มีการคาดการณ์ว่า ความต้องการลิเธียมทั่วโลกจะเพิ่มขึ้นเกือบ 2 เท่าภายในปีพ.ศ. 2568 และจะต้องการมากกว่า 2 ล้านตันภายในปีพ.ศ. 2573
“จากการเติบโตของตลาดอุตสาหกรรมยานยนต์ไฟฟ้า การค้นพบแร่ 2 ชนิดที่เป็นวัตถุดิบสําคัญในการผลิตแบตเตอรี่ EV จะทําให้ไทยลดการนําเข้าและพึ่งพาตัวเองได้มากขึ้น ซึ่งด้วยนโยบายของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และการค้นพบนี้จะทําให้ไทยกลายเป็นหมุดหมายที่สําคัญยิ่งในแผนที่โลกในการก้าวขึ้นสู่การเป็นศูนย์กลางและฐานการผลิตแบตเตอรี่ EV” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-ครม.ไฟเขียว กำหนดสินค้าควบคุมปี 67 จำนวน 5 รายการ ถึง 29 มิ.ย. นี้
วันพฤหัสบดีที่ 18 มกราคม 2567
ครม.ไฟเขียว กําหนดสินค้าควบคุมปี 67 จํานวน 5 รายการ ถึง 29 มิ.ย. นี้
.....
ครม.ไฟเขียว กําหนดสินค้าควบคุมปี 67 จํานวน 5 รายการ ถึง 29 มิ.ย. นี้
.
ครม. มีมติเห็นชอบการกําหนดสินค้าควบคุมปี 2567 จํานวน 5 รายการ ให้มีผลถึง 29 มิ.ย. 2567 ตามที่กระทรวงพาณิชย์ (พณ.) ได้เสนอ ได้แก่
1. หน้ากากอนามัย
2. ใยสังเคราะห์ (Spunbond) เพื่อใช้ในการผลิตหน้ากากอนามัย
3. ผลิตภัณฑ์ที่มีแอลกอฮอล์เป็นส่วนประกอบ เพื่อสุขอนามัยสําหรับมือ
4. เศษกระดาษและกระดาษที่นํากลับมาใช้ได้อีก
5. ไก่และเนื้อไก่
.
ทําไมต้องกําหนดสินค้าควบคุม 5 รายการนี้?
1. เพื่อกํากับดูแลผลิตภัณฑ์ที่เกี่ยวกับการป้องกันโรคโควิด-19 ให้มีปริมาณที่เพียงพอ และมีราคาอยู่ในเกณฑ์ที่เหมาะสม เนื่องจากโรคโควิด-19 ยังมีการแพร่ระบาดอย่างต่อเนื่อง
2. เพื่อกํากับดูแลปริมาณและราคารับซื้อ เศษกระดาษ และกระดาษที่นํากลับมาใช้ได้อีก ให้เหมาะสมเป็นธรรม
3. เพื่อกํากับดูแล ติดตาม ปริมาณไก่ เนื้อไก่ ซึ่งเป็นแหล่งโปรตีนที่สําคัญของประชาชนมีอย่างเพียงพอ และมีราคาที่เหมาะสมเป็นธรรม
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมช. ไชยา ลงพื้นที่ จ.เพชรบุรี ตรวจเยี่ยมศูนย์กักกันโรคเพื่อการส่งออก
วันพฤหัสบดีที่ 18 มกราคม 2567
รมช. ไชยา ลงพื้นที่ จ.เพชรบุรี ตรวจเยี่ยมศูนย์กักกันโรคเพื่อการส่งออก
รมช. ไชยา ลงพื้นที่ จ.เพชรบุรี ตรวจเยี่ยมศูนย์กักกันโรคเพื่อการส่งออก เตรียมส่งโคมีชีวิตทางเรือครั้งแรก 2,000 ตัวไปเวียดนาม
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมการดําเนินงานของอดิศรฟาร์ม 88 อําเภอท่ายาง จังหวัดเพชรบุรี โดยมีผู้บริหารและเจ้าหน้าที่ในสังกัดกระทรวงเกษตรและสหกรณ์ พร้อมด้วย นางวันเพ็ญ มังศรี รองผู้ว่าราชการจังหวัดเพชรบุรี  และส่วนจังหวัดให้การต้อนรับในพื้นที่ สําหรับวัตถุประสงค์การตรวจเยี่ยมฟาร์มในวันนี้ เพื่อรับฟังปัญหาและให้กําลังใจเกษตรกรผู้เลี้ยงโคเนื้อในพื้นที่ รวมถึงตรวจเยี่ยมการดําเนินงานของฟาร์มอดิศร 88 ที่ได้รับคัดเลือกให้เป็นศูนย์กักกันโรคเพื่อการส่งออกของจังหวัดเพชรบุรี และเป็นศูนย์กลางของภาคใต้ ในการรวบรวมและดูแลโคมีชีวิต ให้ปลอดโรค ปลอดภัย ปลอดสารเร่งเนื้อแดง เพื่อทําการส่งออกทางเรือไปยังประเทศเวียดนาม จํานวน 2,000 ตัว
รัฐมนตรีช่วยฯ ไชยา กล่าวว่า รัฐบาลมีแนวทางยกระดับให้การเลี้ยงโคเนื้อเป็นอาชีพหลักที่ช่วยสร้างรายได้ให้กับเกษตรกร และสามารถประกอบอาชีพได้อย่างมีศักดิ์ศรี ซึ่งกระทรวงเกษตรฯ มีความพร้อมส่งเสริมการเกษตรในทุกด้าน อาทิ การคัดเลือกพื้นที่ในการจัดทําศูนย์กักกันโรคเพื่อการส่งออก การปราบปรามสินค้าเกษตรเถื่อนเพื่อยกระดับราคาสินค้าให้เป็นไปตามกลไกตลาด พร้อมทั้ง มอบหมายกรมปศุสัตว์ให้ผลิตหัวอาหารสัตว์ส่งจําหน่ายสหกรณ์ช่วยลดต้นทุนอาหารสัตว์ให้แก่เกษตรกร และเร่งพัฒนาโรงงานวัคซีนป้องกันโรคระบาดสัตว์ให้มีประสิทธิภาพได้มาตรฐานสากลสามารถส่งออกวัคซีนไปยังประเทศเพื่อนบ้านได้ รวมถึงจัดหาตลาดรองรับการซื้อโคเนื้อและโคมีชีวิต โดยเฉพาะประเทศจีนและเวียดนามที่มีกําลังซื้อสูง ทั้งนี้ ขอให้เกษตรกรดําเนินการเลี้ยงปศุสัตว์ให้ตรงตามมาตรฐานการส่งออก เพื่อลดข้อกีดกันทางการค้า และเพิ่มประสิทธิภาพการส่งออกไปยังต่างประเทศ โอกาสนี้ รมช.ไชยา ได้มอบเสบียงสัตว์ช่วยเหลือผู้ประสบภัยธรรมชาติ (หญ้าแห้ง) แก่เกษตรกร.  ในพื้นที่ อีกด้วย
หลังจากนั้น รัฐมนตรีช่วยฯ ไชยา เดินทางลงพื้นที่ ณ เขาโป่งพรม หมู่ 2 ตําบลพุสวรรค์ อําเภอแก่งกระจาน จังหวัดเพชรบุรี พร้อมหารือกับผู้บริหาร และเจ้าหน้าที่ส่วนราชการที่เกี่ยวข้องในพื้นที่ เพื่อเตรียมการทําสถานกักกันสัตว์สําหรับส่งออกนอกราชอาณาจักรต่อไป
รัฐบาลไทย-ข่าวทำเนียบรัฐบาล-ปลัดกระทรวงยุติธรรม รับมอบหนังสือจากกระทรวงวัฒนธรรม ภายใต้ "กิจกรรมจิตอาสาบริจาคหนังสือสู่เรือนจำ"
วันพฤหัสบดีที่ 18 มกราคม 2567
18/01/2567
ปลัดกระทรวงยุติธรรม รับมอบหนังสือจากกระทรวงวัฒนธรรม ภายใต้ "กิจกรรมจิตอาสาบริจาคหนังสือสู่เรือนจํา"
ปลัดกระทรวงยุติธรรม รับมอบหนังสือจากกระทรวงวัฒนธรรม ภายใต้ "กิจกรรมจิตอาสาบริจาคหนังสือสู่เรือนจํา"
ในวันพุธที่ ๑๗ มกราคม ๒๕๖๗ เวลา ๑๔.๐๐ น. นางพงษ์สวาท นีละโยธิน ปลัดกระทรวงยุติธรรม เป็นประธานรับมอบหนังสือจากกระทรวงวัฒนธรรม ภายใต้ "กิจกรรมจิตอาสาบริจาคหนังสือสู่เรือนจํา" โดยมี นางยุพา ทวีวัฒนะกิจบวร ปลัดกระทรวงวัฒนธรรม พร้อมด้วย นายสหการณ์ เพ็ชรนรินทร์ อธิบดีกรมราชทัณฑ์ นายนัสที ทองปลาด ผู้บัญชาการเรือนจําพิเศษกรุงเทพมหานคร และเจ้าหน้าที่ที่เกี่ยวข้อง เข้าร่วมฯ ณ เรือนจําพิเศษกรุงเทพมหานคร
ทั้งนี้ กระทรวงวัฒนธรรมได้มอบหนังสือให้แก่เรือนจําพิเศษกรุงเทพมหานคร จํานวน ๗๐๐ เล่ม ประกอบด้วย ตํารา สารคดี หนังสือธรรมะ หนังสือประวัติศาสตร์ และหนังสือความรู้ต่าง ๆ เพื่อสนับสนุนการอ่านให้กับผู้ต้องขัง ตลอดจนส่งเสริมให้ผู้ต้องขังได้ประโยชน์จากการอ่านเพื่อช่วยคลายความทุกข์ ได้รับความรู้ และสามารถนําความรู้ไปปรับใช้ในชีวิตภายหลังพ้นโทษ
รัฐบาลไทย-ข่าวทำเนียบรัฐบาล-“นฤมล” เผย หอการค้าไทย-จีนพร้อมร่วมมือทำงานกับรัฐบาลเป็นทีมไทยแลนด์ พัฒนาความสัมพันธ์ด้านค้าและการลงทุนทั้ง 2 ประเทศ
วันพฤหัสบดีที่ 18 มกราคม 2567
18/01/2567
“นฤมล” เผย หอการค้าไทย-จีนพร้อมร่วมมือทํางานกับรัฐบาลเป็นทีมไทยแลนด์ พัฒนาความสัมพันธ์ด้านค้าและการลงทุนทั้ง 2 ประเทศ
“นฤมล” เผย หอการค้าไทย-จีนพร้อมร่วมมือทํางานกับรัฐบาลเป็นทีมไทยแลนด์ พัฒนาความสัมพันธ์ด้านค้าและการลงทุนทั้ง 2 ประเทศ
วันที่ 18 มกราคม 2567 ศาสตราจารย์ นฤมล ภิญโญสินวัฒน์ ผู้แทนการค้าไทย พร้อมด้วยที่ปรึกษาผู้แทนการค้าไทย นายพิริยะ เข็มพล อดีตเอกอัครราชทูตไทยประจําสาธารณรัฐประชาชนจีน และนายพิรัส ศิริขวัญชัย อดีตที่ปรึกษารัฐมนตรีช่วยว่าการกระทรวงแรงงานด้านยุทธศาสตร์ เดินทางมาเยี่ยมหอการค้าไทย-จีน ร่วมหารือแนวทางส่งเสริมการค้าการลงทุนไทย-จีน โดยมีนายณรงค์ศักดิ์ พุทธพรมงคล ประธานหอการค้าไทย-จีน นายบุญยงค์ ยงเจริญรัฐ และนายประสงค์ เอาฬาร รองประธาน ร่วมให้การต้อนรับ
ผู้แทนการค้า กล่าวว่า ในสัปดาห์หน้าจะนําคณะเดินทางไปประเทศจีนเพื่อหารือกับผู้บริหารระดับสูงของภาครัฐและภาคเอกชนจีน จึงถือโอกาสนี้มารับฟังความคิดเห็นและข้อเสนอแนะจากผู้นําหอการค้าไทย-จีน เกี่ยวกับแนวทางการผลักดันและส่งเสริมการค้าไทย-จีนในด้านต่าง ๆ โดยนายกรัฐมนตรี ให้ความสําคัญกับการค้าการลงทุนระหว่างไทยกับจีน พร้อมเน้นย้ํา ให้รัฐบาลทํางานร่วมกับคณะหอการค้าไทย-จีน เป็นทีมไทยแลนด์เพื่อส่งเสริมการลงทุน และอํานวยความสะดวกด้านการค้าให้มีมูลค่าเพิ่มมากขึ้น
​ทางด้าน นายณรงค์ศักดิ์ พุทธพรมงคล ประธานหอการค้าไทย-จีน ได้กล่าวขอบคุณผู้แทนการค้าไทยและคณะที่ให้เกียรติมาเยี่ยมหอการค้าไทย-จีน โดยหอการค้าไทย-จีนยินดีที่จะสนับสนุนการทํางานของรัฐบาล เพื่อพัฒนาความสัมพันธ์ด้านการค้าของทั้งสองประเทศ ซึ่งปัจจุบันรัฐบาลจีนมีนโยบายเปิดกว้างทางการค้า และให้ความสําคัญกับสินค้านําเข้าจากประเทศต่าง ๆ ดังนั้น ไทยจึงควรเร่งส่งเสริมการนําสินค้าคุณภาพไทยไปขายยังตลาดจีนให้มากขึ้น โดยเฉพาะสินค้าเกษตร ซึ่งการเข้าร่วมงานมหกรรมสินค้านําเข้านานาชาติจีน หรือ CIIE ที่จัดขึ้นทุกปี ก็เป็นอีกช่องทางสําคัญที่รัฐบาลและหน่วยงานที่เกี่ยวข้อง เช่น กระทรวงพาณิชย์ กระทรวงเกษตรฯ ควรให้การสนับสนุนและส่งเสริมผู้ประกอบการไทยเข้าร่วมให้มากขึ้น
นายณรงค์ศักดิ์ กล่าวเสริมอีกว่า หอการค้าไทย-จีนมีสมาพันธ์ที่เป็นศูนย์รวมของนักธุรกิจจีนในประเทศไทย มีสมาชิกเป็นสมาคมการค้ากว่า 70 สมาคม จึงเป็นอีกหนึ่งกําลังสําคัญที่จะช่วยผลักดันให้เกิดความร่วมมือด้านการค้าไทย-จีนอย่างเป็นรูปธรรม และการประชุมสมาพันธ์หอการค้าไทย-จีน ซึ่งจะจัดขึ้นในทุก ๆ 2 เดือน ก็เป็นเวทีที่จะช่วยเผยแพร่ข้อมูลข่าวสาร เสริมสร้างความเข้าใจระหว่างภาครัฐและเอกชนไทย-จีนได้เป็นอย่างดี
ทั้งนี้ในระหว่างการหารือ ทั้งสองฝ่ายยังได้พูดคุยในประเด็นการพัฒนาเศรษฐกิจการค้าไทย-จีนด้านต่าง ๆ อาทิ ระบบโลจิสติกส์ รถไฟฟ้าความเร็วสูง พลังงานสะอาด รถยนต์ EV ธุรกิจอสังหาริมทรัพย์ เป็นต้น หลังจากนั้นทั้งสองฝ่ายต่างร่วมอวยพรเนื่องในวันปีใหม่และวันตรุษจีนที่กําลังจะมาถึง โดยขอให้ทุกฝ่ายทํางานราบรื่นบรรลุตามเป้าหมายที่ตั้งไว้
รัฐบาลไทย-ข่าวทำเนียบรัฐบาล-ปลัดฯ ณัฐพล ประชุมเตรียมความพร้อมการประชุม ครม. อย่างเป็นทางการนอกสถานที่ ครั้งที่ 1/2567 จ.ชุมพรและระนอง
วันพฤหัสบดีที่ 18 มกราคม 2567
18/01/2567
ปลัดฯ ณัฐพล ประชุมเตรียมความพร้อมการประชุม ครม. อย่างเป็นทางการนอกสถานที่ ครั้งที่ 1/2567 จ.ชุมพรและระนอง
ปลัดฯ ณัฐพล ประชุมเตรียมความพร้อมการประชุม ครม. อย่างเป็นทางการนอกสถานที่ ครั้งที่ 1/2567 จ.ชุมพรและระนอง
วันที่ 16 มกราคม 2567 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมเตรียมความพร้อมการประชุม ครม. อย่างเป็นทางการนอกสถานที่ ครั้งที่ 1/2567 และติดตามการตรวจราชการกลุ่มจังหวัดภาคใต้ฝั่งอันดามัน (จังหวัดกระบี่ ตรัง พังงา ภูเก็ต ระนอง และสตูล) รวมทั้งจังหวัดชุมพรและสุราษฎร์ธานี ระหว่างวันที่ 22-23 มกราคม 2567 ณ จังหวัดชุมพรและระนอง โดยมี นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายศุภกิจ บุญศิริ นายเอกนิติ รมยานนท์ ผู้ตรวจราชการกระทรวงอุตสาหกรรม คณะผู้บริหารระดับสูงกระทรวงอุตสาหกรรม (อก.) และกลุ่มจังหวัดภาคใต้ฝั่งอันดามัน (จังหวัดกระบี่ ตรัง พังงา ภูเก็ต ระนอง และสตูล) รวมทั้งจังหวัดชุมพรและสุราษฎร์ธานี ร่วมประชุม ณ ห้องประชุมชุณหะวัณ อาคารสํานักงานปลัดกระทรวงอุตสาหกรรม และผ่านทางระบบ Zoom Meeting
ปลัดกระทรวงอุตสาหกรรม ได้หารือเพื่อเตรียมการการประชุม ครม.สัญจร ครั้งที่ 1/2567 ณ จ.ชุมพรและระนอง โดยให้ทุกหน่วยงานของกระทรวงอุตสาหกรรมบูรณาการร่วมกัน เพื่อให้การวางแผนการติดตามตรวจราชการและการเดินทางของคณะจากส่วนกลางเป็นไปด้วยความเรียบร้อย พร้อมสั่งการให้สํานักงานอุตสาหกรรมจังหวัดกระบี่ ตรัง พังงา ภูเก็ต ระนอง สตูล ชุมพร สุราษฏร์ธานี เชิญภาคเอกชน สภาอุตสาหกรรมแห่งประเทศไทย สภาหอการค้าแห่งประเทศไทย สภาเกษตรแห่งชาติ สภาการท่องเที่ยวแห่งประเทศไทย สมาพันธ์ SME ในพื้นที่เข้าร่วมประชุมภาครัฐและเอกชนเพื่อแก้ไขปัญหาทางเศรษฐกิจพื้นที่กลุ่มจังหวัดภาคใต้อันดามัน (กรอ.) ในวันที่ 22 มกราคม 2567 ณ สํานักงานอุตสาหกรรมจังหวัดระนอง เพื่อหารือข้อเสนอประเด็นและวาระการพัฒนากลุ่มจังหวัดฯ และสั่งการให้จังหวัดได้เตรียมข้อมูลประเด็นและวาระการพัฒนากลุ่มจังหวัด ของ อก. ในประเด็นการพัฒนาและยกระดับศักยภาพของผู้ประกอบการการท่องเที่ยวเชิงสุขภาพ การพัฒนาสร้างมูลค่าเพิ่มผลิตภัณฑ์อุตสาหกรรมแปรรูปอาหารทะเลและผลิตภัณฑ์แปรรูปเกษตรอื่นๆ การยกระดับคุณภาพชีวิตของประชาชน ปัญหา ระเบียบ กฎหมายที่เกี่ยวข้อง
รัฐบาลไทย-ข่าวทำเนียบรัฐบาล-นายกฯ และ Google พร้อมทำงานร่วมกัน นำเอาเทคโนโลยีมาช่วยในระบบบริการสาธารณสุข และยกระดับรายได้ของเกษตรกรไทย
วันพฤหัสบดีที่ 18 มกราคม 2567
18/01/2567
นายกฯ และ Google พร้อมทํางานร่วมกัน นําเอาเทคโนโลยีมาช่วยในระบบบริการสาธารณสุข และยกระดับรายได้ของเกษตรกรไทย
นายกฯ และ Google พร้อมทํางานร่วมกัน นําเอาเทคโนโลยีมาช่วยในระบบบริการสาธารณสุข และยกระดับรายได้ของเกษตรกรไทย
วันนี้ (18 มกราคม 2567) เวลา 11.15 น (ตามเวลาท้องถิ่นเมืองดาวอส ซึ่งช้ากว่าไทย 6 ชั่วโมง) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบปะกับนางรูธ โพรัท (Ruth Porat) ประธานและประธานเจ้าหน้าที่บริหารการลงทุน ของ Alphabet และ ประธานเจ้าหน้าที่บริหารฝ่ายการเงินของ Google
นายกรัฐมนตรีกล่าวว่าได้พูดคุยถึงการทํางานร่วมกันอย่างต่อเนื่องในการลงทุน Cloud center ของ Google ในประเทศไทย ซึ่งถือว่าเป็นทิศทางที่ดี โดยที่ Google มีความตั้งใจที่จะนําเอาเทคโนโลยีมาช่วยในระบบบริการสาธารณสุข ตลอดจนมีความตั้งใจที่จะยกระดับรายได้ของเกษตรกรไทย เพื่อให้ประชาชนทุกระดับได้รับประโยชน์จากเทคโนโลยีสมัยใหม่ที่กําลังจะเข้ามา ภายใต้แนวความคิดไม่ทิ้งใครไว้ข้างหลัง (Leave no one behind)
รัฐบาลไทย-ข่าวทำเนียบรัฐบาล-​รมว. แรงงาน “พิพัฒน์” มอบหมาย ประจำสำนักเลขาธิการนายกรัฐมนตรี ลงพื้นที่พัทลุง ร่วมกับกรมการจัดหางาน สร้างโอกาสคนพิการให้มีงานทำมั่นคงและยั่งยืน
วันพฤหัสบดีที่ 18 มกราคม 2567
18/01/2567
​รมว. แรงงาน “พิพัฒน์” มอบหมาย ประจําสํานักเลขาธิการนายกรัฐมนตรี ลงพื้นที่พัทลุง ร่วมกับกรมการจัดหางาน สร้างโอกาสคนพิการให้มีงานทํามั่นคงและยั่งยืน
วันที่ 18 มกราคม 2567 นายพิพัฒน์ รัชกิจประการ รัฐมนตรีว่าการกระทรวงแรงงาน มอบหมายนายภุชงค์ วรศรี ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน ลงพื้นที่จังหวัดพัทลุง
ร่วมกับกรมการจัดหางาน ตรวจเยี่ยมและให้กําลังใจผู้พิการ โครงการส่งเสริมการจ้างงานคนพิการ เชิงสังคม มาตรา 35
โดยนายภุชงค์ กล่าวว่า รัฐมนตรีพิพัฒน์ มีนโยบายส่งเสริมสร้างโอกาสให้คนพิการทํางานอย่างทั่วถึง มุ่งเน้น ให้คุณภาพชีวิตมีความมั่นคงเพิ่มขึ้น โดยให้ผู้ประกอบการจ้างงานคนพิการตามมาตรา 33 หรือการมีงานประจําในกลุ่มที่สามารถทํางานได้ กลุ่มที่สามารถเพิ่มทักษะ และกลุ่มที่จะประกอบอาชีพอิสระ เพื่อ ขับเคลื่อนสู่เป้าหมายการพัฒนาที่ยั่งยืน (SDGs) ซึ่งโครงการจ้างงานคนพิการเชิงสังคม ถือเป็นหนึ่งความสําเร็จของกรมการจัดหางาน ที่ทําให้ผู้พิการได้ทํางานในหน่วยงานสาธารณประโยชน์ใกล้บ้าน และได้รับรายได้จากการทํางานโดยตรง นอกจากนี้นายจ้าง สถานประกอบการ ยังให้ความร่วมมือให้สิทธิคนพิการเพิ่มขึ้นทุกปี วันนี้จึงลงพื้นที่จังหวัดพัทลุง เพื่อตรวจเยี่ยมสภาพแวดล้อมและการทํางานของคนพิการที่ได้รับสิทธิ โดยเดินทางไปที่ทําการไปรษณีย์จังหวัดพัทลุง เป็นผู้พิการทางการเคลื่อนไหว และผู้พิการทางการได้ยิน ทํางานในตําแหน่ง คัดแยกไปรษณียภัณฑ์ และไปที่สํานักงานเหล่ากาชาดจังหวัดพัทลุง ซึ่งมีผู้พิการทางการเคลื่อนไหว ทํางานในตําแหน่ง ธุรการ จากการพูดคุยสอบถามทุกคนมีความสุขที่ได้ทํางานใกล้บ้านและมีเงินเดือนสม่ําเสมอ จึงให้กําลังใจและกล่าวชื่นชมที่ทุกคนที่มีความมุ่งมั่น ไม่ปล่อยให้อุปสรรคทางร่างกายมีผลต่อการทํางาน
ด้านนายสมชาย มรกตศรีวรรณ อธิบดีกรมการจัดหางาน กล่าวว่า นายจ้างหรือเจ้าของสถานประกอบการทั้งเอกชนและหน่วยงานของรัฐ ที่มีลูกจ้างตั้งแต่ 100 คน ขึ้นไป ต้องรับผู้พิการที่สามารถทํางานได้เข้าทํางาน ในอัตราส่วนลูกจ้างที่ไม่ใช่คนพิการ 100 คน ต่อผู้พิการ 1 คน เพื่อประโยชน์ในการส่งเสริมและพัฒนาคุณภาพชีวิตคนพิการ ซึ่งหากไม่ประสงค์จะจ้างงานคนพิการ หรือส่งเงินเข้ากองทุนส่งเสริมและพัฒนาคุณภาพชีวิตคนพิการ สามารถเลือกให้สิทธิตามมาตรา 35 แทนได้ โดยที่ผ่านมากรมการจัดหางานสนับสนุนให้นายจ้างสถานประกอบการเปลี่ยนจากการส่งเงินเข้ากองทุนฯ มาเป็นการให้สิทธิตามมาตรา 35 ประเภทจ้างเหมาบริการ เนื่องจากผู้พิการจะได้รับรายได้โดยตรง ไม่น้อยกว่า 119,720 ต่อคน/ปี ซึ่งในปีงบประมาณ พ.ศ. 2567 มีสถานประกอบการ จํานวน 480 แห่ง แจ้งให้สิทธิแก่คนพิการหรือผู้ดูแลคนพิการแล้ว 4,050 สิทธิ คาดว่าจะก่อให้เกิดรายได้แก่คนพิการอย่างน้อย 484,866,000 บาทต่อปี
ทั้งนี้ นายจ้าง/สถานประกอบการที่ต้องการให้สิทธิ และผู้พิการที่ต้องการขอรับสิทธิตามมาตรา 35 สามารถติดต่อขอรับบริการได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 - 10 หรือลงทะเบียน ใช้สิทธิผ่านระบบ e-Services กรมการจัดหางาน หรือสอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน โทร 1694
รัฐบาลไทย-ข่าวทำเนียบรัฐบาล-“ศุภมาส” เปิด “ศูนย์อำนวยการสถานการณ์ฉุกเฉินทางนิวเคลียร์และรังสีแห่งชาติ” ยกระดับการเตรียมความพร้อม เฝ้าระวังภัย พร้อมตอบสนองกรณีฉุกเฉินทางนิวเคลียร์และรังสีของประเทศไทย
วันพฤหัสบดีที่ 18 มกราคม 2567
“ศุภมาส” เปิด “ศูนย์อํานวยการสถานการณ์ฉุกเฉินทางนิวเคลียร์และรังสีแห่งชาติ” ยกระดับการเตรียมความพร้อม เฝ้าระวังภัย พร้อมตอบสนองกรณีฉุกเฉินทางนิวเคลียร์และรังสีของประเทศไทย
“ศุภมาส” เปิด “ศูนย์อํานวยการสถานการณ์ฉุกเฉินทางนิวเคลียร์และรังสีแห่งชาติ” ยกระดับการเตรียมความพร้อม เฝ้าระวังภัย พร้อมตอบสนองกรณีฉุกเฉินทางนิวเคลียร์และรังสีของประเทศไทยอย่างเต็มรูปแบบ
เมื่อวันที่ 15 ม.ค. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดศูนย์อํานวยการสถานการณ์ฉุกเฉินทางนิวเคลียร์และรังสีแห่งชาติของประเทศ ยกระดับการเตรียมความพร้อม เฝ้าระวังภัย และตอบสนองกรณีฉุกเฉินทางนิวเคลียร์และรังสีของประเทศไทยอย่างเต็มรูปแบบ ผ่านเทคโนโลยีที่ทันสมัยในการสื่อสารให้ทันต่อสถานการณ์ “รวดเร็ว ปลอดภัย และมีประสิทธิภาพ” โดยมี นายเพิ่มสุข สัจจาภิวัฒน์ ปลัดกระทรวง อว. รศ.ดร.พาสิทธิ์ หล่อธีรพงศ์ รองปลัดกระทรวง อว. คณะผู้บริหาร ข้าราชการ และเจ้าหน้าที่เข้าร่วม ณ สํานักงานปรมาณูเพื่อสันติ (ปส.)
นางสาวศุภมาส รัฐมนตรีกระทรวง อว. กล่าวว่า กระทรวง อว. โดยสํานักงานปรมาณูเพื่อสันติ มีภารกิจในการกํากับดูแลการใช้ประ โยชน์จากพลังงานนิวเคลียร์และรังสี เพื่อป้องกันมิให้เกิดผลกระทบที่เป็นอันตรายต่อผู้ปฏิบัติงาน ประชาชนและสิ่งแวดล้อม ตลอดจนการเฝ้าระวังเตรียมความพร้อมและตอบสนองกรณีฉุกเฉินทางนิวเคลียร์และรังสี โดยทํางานร่วมกับหน่วยงานพันธมิตรทั้งในและต่างประเทศ อาทิ สภาความมั่นคงแห่งชาติ กรมป้องกันและบรรเทาสาธารณภัย กระทรวงมหาดไทย ทบวงการพลังงานระหว่างประเทศ (IAEA) คณะกรรมาธิการยุโรป (European Commission) และเครือข่ายหน่วยงานกํากับดูแลความปลอดภัยจากพลังงานปรมาณูในภูมิภาคอาเซียน (ASEANTOM)
นางสาวศุภมาส กล่าวต่อว่า การจัดตั้ง "ศูนย์อํานวยการสถานการณ์ฉุกเฉินทางนิวเคลียร์และรังสีแห่งชาติ" จะทําให้ประเทศไทยมีความพร้อมด้านโครงสร้างพื้นฐาน บุคลากรและเครื่องมือที่มีศักยภาพและขีดความสามารถในการเฝ้าระวังภัย เตรียมความพร้อมและตอบสนองกรณีฉุกเฉินทางนิวเคลียร์และรังสีที่ครอบคลุมถึงความเสี่ยงจากภัยคุกคามด้านนิวเคลียร์และรังสีในทุกรูปแบบ ไม่ว่าเหตุการณ์นั้นจะเกิดขึ้นภายในประเทศหรือต่างประเทศ โดยมีเป้าหมายที่สําคัญ คือ ป้องกันและบรรเทาผลกระทบที่เกิดขึ้นกับประชาชน และสิ่งแวดล้อมอย่างรวดเร็วและปลอดภัย
“กระทรวง อว. ยินดีและพร้อมที่จะร่วมผลักดันให้ "ศูนย์อํานวยการสถานการณ์ฉุกเฉินทางนิวเคลียร์และรังสีแห่งชาติ" มีการพัฒนาขีดความสามารถอย่างต่อเนื่อง โดยบูรณาการร่วมกับหน่วยงานพันธมิตรทั้งในและต่างประเทศ เพื่อให้การบริหารจัดการสาธารณภัยด้านนิวเคลียร์และรังสีของประเทศมีความเข้มแข็ง และเกิดความเชื่อมั่นต่อประชาชนอย่างยั่งยืน” รมว.อว. กล่าว
รัฐบาลไทย-ข่าวทำเนียบรัฐบาล-​นายกฯ พร้อมหารือกับกัมพูชาการถึงแก้ไขปัญหา PM 2.5 ระหว่างการเยือนไทย 7 ก.พ นี้
วันพุธที่ 17 มกราคม 2567
17/01/2567
​นายกฯ พร้อมหารือกับกัมพูชาการถึงแก้ไขปัญหา PM 2.5 ระหว่างการเยือนไทย 7 ก.พ นี้
​นายกฯ พร้อมหารือกับกัมพูชาการถึงแก้ไขปัญหา PM 2.5 ระหว่างการเยือนไทย 7 ก.พ นี้
วันนี้ (17 มกราคม 2567) เวลา 13.00 น. (ตามเวลาท้องถิ่นเมืองดาวอส ซึ่งช้ากว่าไทย 6 ชั่วโมง) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์ถึงการหารือกับสมเด็จมหาบวรธิบดี ฮุน มาแนต (H.E. Samdech Moha Bovor Thipadei HUN MANET) นายกรัฐมนตรีราชอาณาจักรกัมพูชา ว่า ได้หารือถึงวาระและประเด็นที่จะได้หารือกันในระหว่างการเยือนไทยของนายกรัฐมนตรีกัมพูชาในวันที่ 7 กุมภาพันธ์ นี้ โดยเรื่องสําคัญที่สุด คือ การแก้ไขปัญหา PM 2.5 ซึ่งได้มีการพูดคุยและตั้งคณะทํางานร่วมกันอย่างชัดเจน ซึ่งทั้งสองฝ่ายเข้าใจถึงปัญหานี้และยินดีร่วมมือกันอย่างใกล้ชิดในการแก้ปัญหานี้
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ลงพื้นที่ จ.สุพรรณบุรี ติดตามสถานการณ์​การให้​ความช่วยเหลือเยียวยา​ประชาชนผู้เสียหายจากเหตุโรงงานพลุระเบิด
วันพฤหัสบดีที่ 18 มกราคม 2567
18/01/2567
ปลัดกระทรวงยุติธรรม ลงพื้นที่ จ.สุพรรณบุรี ติดตามสถานการณ์​การให้​ความช่วยเหลือเยียวยา​ประชาชนผู้เสียหายจากเหตุโรงงานพลุระเบิด
ปลัดกระทรวงยุติธรรม ลงพื้นที่ จ.สุพรรณบุรี ติดตามสถานการณ์​การให้​ความช่วยเหลือเยียวยา​ประชาชนผู้เสียหายจากเหตุโรงงานพลุระเบิด
ในวันพฤหัสบ​ดี​ที่​ ๑๘ มกราคม​ ๒๕๖๗ เวลา ๑๐.๓๐ น. ณ วัดโรงช้าง หมู่ ๒ ตําบลสวนแตง อําเภอ​เมือง​ จังหวัด​สุพรรณบุรี​ นางพงษ์สวาท นีละ​โยธิน​ ปลัดกระทรวงยุติธรรม ลงพื้นที่ติดตามสถานการณ์​การให้​ความช่วยเหลือเยียวยา​ประชาชนผู้เสียหายจากเหตุโรงงานพลุระเบิด ซึ่งเบื้องต้น พบว่า มีผู้เสียชีวิตจํานวน ๒๓ ราย โดยมีหัวหน้าส่วนราชการใน​สังกัด​กระทรวง​ยุติธรรมใน​พื้นที่จังหวัดสุพรรณบุรี​ ประกอบด้วย​ สํานักงาน​ยุติธรรม​จังหวัด​สุพรรณบุรี​ เรือนจําจังหวัดสุพรรณบุรี สถานพินิจและคุ้มครองเด็กและเยาวชนจังหวัดสุพรรณบุรี สํานักงาน​บังคับ​คดี​จังหวัด​สุพรรณบุรี​ สํานักงานคุมประพฤติจังหวัดสุพรรณบุรี และกรมคุ้มครอง​สิทธิ​และ​เสรีภาพ​ ร่วมลงพื้น​ที่
โดยปลัด​กระทรวง​ยุติธรรม ได้แสดงความห่วงใยอย่างสุดซึ้งกับครอบครัวผู้เสียชีวิต พร้อมทั้ง​ได้สั่งการให้หน่วยงาน​ในสังกัด​กระทรวงยุติธรรม​เร่งให้ความ​ช่วยเหลือผู้เสียหาย​ในทุกมิติ ทั้งการให้คําปรึกษาทางด้านกฎหมาย การสนับสนุนนักจิตวิทยาและนักสังคมสงเคราะห์ของหน่วยงานในสังกัดกระทรวงยุติธรรมในพื้นที่เพื่อช่วยเหลือเยียวยาทางด้านจิตใจ การสนับสนุนการพิสูจน์อัตลักษณ์ผู้เสียชีวิต โดยสถาบันนิติวิทยาศาสตร์ กระทรวงยุติธรรม การไกล่เกลี่ยข้อพิพาทของผู้ประสบภัยที่เป็นลูกหนี้ตามคําพิพากษาที่อยู่ระหว่างการบังคับคดี เพื่อให้เจ้าหนี้งดการบังคับคดีไว้ก่อน โดยสํานักงานบังคับคดีจังหวัดสุพรรณบุรี ตลอดจนการสนับสนุนอาหารและเครื่องดื่มให้แก่ผู้ประสบภัย โดยเรือนจําจังหวัดสุพรรณบุรี สถานพินิจและคุ้มครองเด็กและเยาวชนจังหวัดสุพรรณบุรี และสํานักงานคุมประพฤติจังหวัดสุพรรณบุรี
ปลัด​กระทรวง​ยุติธรรม กล่าวว่า สําหรับการช่วยเหลือ กรณีเสียชีวิต ทายาทมีสิทธิได้รับ
(๑) ค่าตอบแทนกรณีถึงแก่ความตาย จํานวน ๑๐๐,๐๐๐ บาท
(๒) ค่าจัดการศพ ๒๐,๐๐๐ บาท
(๓) ค่าขาดอุปการะเลี้ยงดู ๔๐,๐๐๐ บาท
(๔) ค่าเสียหายอื่น ๔๐,๐๐๐ บาท
รวมเป็นเงินทั้งสิ้น จํานวน ๒๐๐,๐๐๐ บาท
ส่วนกรณีบาดเจ็บ มีสิทธิได้รับ
(๑) ค่ารักษาพยาบาล ไม่เกิน ๔๐,๐๐๐ บาท
(๒) ค่าฟื้นฟูสมรรถภาพร่างกายและจิตใจ ไม่เกิน ๒๐,๐๐๐ บาท
(๓) ค่าขาดประโยชน์ทํามาหาได้ ตามค่าจ้างขั้นต่ําในพื้นที่เกิดเหตุ ไม่เกิน ๑ ปี (จังหวัดสุพรรณบุรี ๓๔๘ บาท)
(๔) ค่าตอบแทนความเสียหายอื่น ไม่เกิน ๕๐,๐๐๐ บาท ตามความร้ายแรงและพฤติการณ์
ทั้งนี้ ขึ้นอยู่กับการสรุปความเห็นเกี่ยวกับคดีของพนักงานสอบสวน และการพิจารณาของอนุกรรมการฯ ประจําจังหวัดสุพรรณบุรีเป็นสําคัญ เนื่องจากมีผู้ได้รับความเสียหายจํานวนมาก แต่ให้เร่งดําเนินการโดยเร็วที่สุด
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ สั่งการหน่วยงานที่เกี่ยวข้อง เร่งคลี่คลายสถานการณ์ และเยียวยาครอบครัวผู้ประสบภัย จากเหตุการณ์โรงงานพลุระเบิด ที่จังหวัดสุพรรณบุรี
วันพฤหัสบดีที่ 18 มกราคม 2567
18/01/2567
​โฆษกรัฐบาลเผย นายกฯ สั่งการหน่วยงานที่เกี่ยวข้อง เร่งคลี่คลายสถานการณ์ และเยียวยาครอบครัวผู้ประสบภัย จากเหตุการณ์โรงงานพลุระเบิด ที่จังหวัดสุพรรณบุรี
​โฆษกรัฐบาลเผย นายกฯ สั่งการหน่วยงานที่เกี่ยวข้อง เร่งคลี่คลายสถานการณ์ และเยียวยาครอบครัวผู้ประสบภัย จากเหตุการณ์โรงงานพลุระเบิด ที่จังหวัดสุพรรณบุรี รวมทั้งควบคุมป้องกันไม่ให้เกิดเหตุการณ์ซ้ําอีก
นายชัย วัชรงค์ โฆษกประจําสํานักนายกรัฐมนตรี เปิดเผยว่า ต่อเหตุการณ์ที่โรงงานพลุระเบิดที่จังหวัดสุพรรณบุรี (วันที่ 17 มกราคม 2567) นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง สั่งการเร่งด่วนให้ทุกหน่วยงานที่เกี่ยวข้อง เร่งคลี่คลายสถานการณ์ ช่วยเหลือ เยียวยา ประชาชนผู้ได้รับผลกระทบ ดําเนินการในการตรวจสอบเหตุการณ์
โฆษกประจําสํานักนายกรัฐมนตรี กล่าวว่า นายกรัฐมนตรีติดตามสถานการณ์สั่งการหน่วยงานที่เกี่ยวข้อง ติดตามสถานการณ์อย่างใกล้ชิด พร้อมเยียวยาผู้ได้รับผลกระทบจากเหตุการณ์ ทั้งในด้านร่างกายและจิตใจ พร้อมตรวจสอบโรงงาน ทั้งนี้ โรงงานพลุแห่งนี้ เคยเกิดการระเบิดมาแล้ว เมื่อช่วงเดือน พฤศจิกายน 2565 จึงทั้งนี้ต้องมีการดําเนินการควบคุม ดูแลให้รัดกุมมากขึ้นกว่าเดิม ทั้งในเรื่องการดําเนินกิจการ และการออกใบอนุญาตต่อไป
โดยเบื้องต้น นายชลน่าน ศรีแก้ว รัฐมนตรีว่าการกระทรวงสาธารณสุข นําทีมจากสาธารณสุข และ ทีมช่วยเหลือเยียวยาจิตใจผู้ประสบภาวะวิกฤต (Mental Health Crisis Assessment and Treatment Team: MCATT) กระทรวงการพัฒนาสังคมและความมั่นคงของมนุษย์ ลงพื้นที่ติดตามสถานการณ์ ช่วยเหลือด้านการแพทย์และสาธารณสุข รวมถึงการพิสูจน์อัตลักษณ์ เพื่อยืนยันผู้เสียชีวิต รวมทั้ง พม.ในพื้นที่จังหวัดสุพรรณบุรี ร่วมติดตามดูแลเยียวยาจิตใจครอบครัวผู้สูญเสีย รวมถึงชีวิตความเป็นอยู่ของครอบครัวผู้ประสบภัยหลังจากนี้ต่อไป กระทรวงมหาดไทยดําเนินการส่วนของการเยียวยาทั้งกรณีเสียชีวิต และบาดเจ็บ
“นายกรัฐมนตรี และรัฐบาลเสียใจจากเหตุการณ์ที่เกิดขึ้นในครั้งนี้ พร้อมเร่งดําเนินการช่วยเหลือผู้ได้รับผลกระทบอย่างเต็มที่ และนายกรัฐมนตรีได้สั่งการให้หน่วยงานที่เกี่ยวข้องดําเนินการตรวจสอบสาเหตุของเหตุการณ์ที่เกิดขึ้น ตามขั้นตอนกระบวนการทางกฎหมาย เพื่อป้องกันการเกิดเหตุซ้ํา สั่งการให้หน่วยงานที่เกี่ยวข้องพิจารณาการควบคุม เพื่อป้องกันเหตุการณ์ลักษณะนี้เกิดขึ้นกับโรงงานประเภทเดียวกันอีก” นายชัย กล่าว
รัฐบาลไทย-ข่าวทำเนียบรัฐบาล-นายกฯ ย้ำประเทศไทยเปิดรับนักลงทุน พร้อมอำนวยความสะดวกในการประกอบธุรกิจในกรอบการหารือ Country Strategy Dialogue on Thailand
วันพุธที่ 17 มกราคม 2567
17/01/2567
นายกฯ ย้ําประเทศไทยเปิดรับนักลงทุน พร้อมอํานวยความสะดวกในการประกอบธุรกิจในกรอบการหารือ Country Strategy Dialogue on Thailand
นายกฯ ย้ําประเทศไทยเปิดรับนักลงทุน พร้อมอํานวยความสะดวกในการประกอบธุรกิจในกรอบการหารือ Country Strategy Dialogue on Thailand
วันนี้ (17 มกราคม 2567) เวลา 13.00 น. (ตามเวลาท้องถิ่นเมืองดาวอส ซึ่งช้ากว่าไทย 6 ชั่วโมง) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ถึงการเข้าร่วมประชุมกรอบ WEF ได้แก่
การหารือ Country Strategy Dialogue on Thailand โดยนายกรัฐมนตรีได้นําเสนอยุทธศาสตร์ของประเทศไทย การกระตุ้นเศรษฐกิจ พร้อมย้ําว่า ประเทศไทยได้เปิดแล้ว พร้อมได้มีการนําเสนอโครงการ Landbridge และยืนยันเรื่องการอํานวยความสะดวกในการประกอบธุรกิจ (Ease of Doing Business) ซึ่งรัฐบาลได้ให้ความสําคัญลําดับต้น ๆ โดยมีการแลกเปลี่ยนความคิดเห็นกับภาคเอกชนหลากหลายบริษัทที่มาเข้าร่วมในการหารือครั้งนี้ด้วย
ในขณะเดียวกัน นายกรัฐมนตรีได้เข้าร่วมกิจกรรม Thailand Landbridge : Connecting ASEAN with the World ซึ่งได้นําเสนอให้กับนักลงทุนและภาคเอกชนชั้นนํา ซึ่งได้หารือและแลกเปลี่ยนข้อคิดเห็นในวงกว้างถึงโครงการ Landbridge ซึ่งหลายบริษัทสนใจและประสงค์นัดหมายเพื่อพบปะพูดคุยในรายละเอียดต่อไป
รัฐบาลไทย-ข่าวทำเนียบรัฐบาล-รัฐบาล เชิญชวนผู้ประกันตนมาตรา 33 มาตรา 39 ตรวจสุขภาพฟรี 14 รายการ ตั้งแต่ 1 ม.ค. 67 เป็นต้นไป
วันพฤหัสบดีที่ 18 มกราคม 2567
18/01/2567
รัฐบาล เชิญชวนผู้ประกันตนมาตรา 33 มาตรา 39 ตรวจสุขภาพฟรี 14 รายการ ตั้งแต่ 1 ม.ค. 67 เป็นต้นไป
รัฐบาล เชิญชวนผู้ประกันตนมาตรา 33 มาตรา 39 ตรวจสุขภาพฟรี 14 รายการ ตั้งแต่ 1 ม.ค. 67 เป็นต้นไป
วันนี้ (18 ม.ค. 67) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยสํานักงานประกันสังคม กระทรวงแรงงานเชิญชวนผู้ประกันตนมาตรา 33 และ 39 ตรวจสุขภาพฟรี 14 รายการ เพื่อสุขภาพที่ดีถ้วนหน้า
นายคารม กล่าวว่า การตรวจสุขภาพพื้นฐานและตรวจคัดกรองเพื่อป้องกันโรคทั้งหมด 14 รายการ ประกอบด้วย ตรวจคัดกรองการได้ยิน Finger Rub Test ตรวจเต้านม และสอนการตรวจเต้านมด้วยตัวเอง ตรวจตา คัดกรองความผิดปกติและค้นหาโรคทางสายตา ตรวจความสมบูรณ์ของเม็ดเลือด CBC ตรวจปัสสาวะ UA ตรวจน้ําตาลในเลือด FBS ตรวจการทํางานของไต Cr และ eGFR ตรวจไขมันในเลือดชนิด Total cholesterol & HDL cholesterol ตรวจเชื้อไวรัสตับอักเสบ HBsAg ตรวจมะเร็งปากมดลูก Pap Smear ตรวจมะเร็งปากมดลูก Via ตรวจ HPV DNA TEST ชนิด 2 สายพันธุ์ และ 14 สายพันธุ์ ตรวจคัดกรองมะเร็งลําไส้ใหญ่และลําไส้ตรง FIT TEST และเอกซเรย์ปอด Chest X-ray ณ โรงพยาบาลรัฐทุกแห่ง และโรงพยาบาลเอกชนที่เข้าร่วมกับสํานักงานประกันสังคม ตั้งแต่วันที่ 1 มกราคม 2567 เป็นต้นไป
นายคารม กล่าวว่า นอกจากรายการดังข้างต้น ผู้ประกันตนสามารถรักษาฟัน ด้วยรถทันตกรรมเคลื่อนที่ประกันสังคม อํานวยความสะดวกผู้ประกันตนด้วยบริการรถทันตกรรมเคลื่อนที่ ทําฟันฟรี ภายใต้วงเงิน 900 บาท/ปี รายการดังนี้ อุดฟัน ขูดหินปูน ถอนฟัน และผ่าฟันคุด ณ สถานประกอบการของท่าน โดยไม่ต้องหยุดงานและไม่ต้องเดินทาง ตั้งแต่วันที่ 1 มกราคม - 31 มีนาคม 2567 เป็นต้นไป
รัฐบาลไทย-ข่าวทำเนียบรัฐบาล-กสร. เสียใจเหตุพลุระเบิดสุพรรณ รุดลงพื้นที่ตรวจสอบความปลอดภัยในการทำงาน  พร้อมช่วยเหลือตามอำนาจหน้าที่
วันพฤหัสบดีที่ 18 มกราคม 2567
18/01/2567
กสร. เสียใจเหตุพลุระเบิดสุพรรณ รุดลงพื้นที่ตรวจสอบความปลอดภัยในการทํางาน  พร้อมช่วยเหลือตามอํานาจหน้าที่
กรมสวัสดิการและคุ้มครองแรงงาน เสียใจเหตุการณ์พลุระเบิดจังหวัดสุพรรณ รุดลงพื้นที่ตรวจสอบข้อเท็จจริงตามกฎหมายความปลอดภัยในการทํางานทันที พร้อมสั่งการให้ติดตามสถานการณ์อย่างใกล้ชิดและให้ความช่วยเหลือลูกจ้างตามอํานาจหน้าที่
นางโสภา เกียรตินิรชา อธิบดีกรมสวัสดิการและคุ้มครองแรงงาน (กสร.) เปิดเผยว่า จากเหตุการณ์โรงงานพลุระเบิดในจังหวัดสุพรรณบุรี จนเป็นเหตุให้มีผู้เสียชีวิต 23 รายนั้น นายพิพัฒน์ รัชกิจประการ รัฐมนตรีว่าการกระทรวงแรงงาน ได้สั่งการให้หน่วยงานสังกัดกระทรวงแรงงาน ลงพื้นที่เพื่อช่วยเหลือลูกจ้างอย่างเร่งด่วน ซึ่งในส่วนของกรมสวัสดิการและคุ้มครองแรงงาน ได้ส่งพนักงานตรวจความปลอดภัย สํานักงานสวัสดิการและคุ้มครองแรงงานจังหวัดสุพรรณบุรี ลงพื้นที่ทันที และในวันนี้ (18 ม.ค. 67) ผู้บริหารและเจ้าหน้าที่จากส่วนกลาง ได้ลงพื้นที่อีกครั้งเพื่อตรวจสอบหาสาเหตุและข้อเท็จจริงของการเกิดเหตุครั้งนี้ อย่างไรก็ตาม กรมฯ ขอแสดงความเสียใจต่อเหตุการณ์ที่เกิดขึ้น และขอแสดงความเสียใจกับญาติผู้เสียชีวิต กรมฯ ไม่ได้
นิ่งนอนใจในอุบัติเหตุดังกล่าว ได้กําชับให้เจ้าหน้าที่ติดตามสถานการณ์อย่างใกล้ชิด พร้อมทั้งให้ความช่วยเหลือลูกจ้าง นายจ้าง ตามอํานาจหน้าที่ต่อไป และเพื่อเป็นการป้องกันมิให้เกิดเหตุการณ์ซ้ํารอยขึ้นอีก จึงได้สั่งการให้หน่วยปฏิบัติของกรมสวัสดิการและคุ้มครองแรงงานทั่วประเทศ ดําเนินการตรวจสอบและอบรมให้ความรู้
แก่สถานประกอบกิจการ ประเภทกิจการผลิต จําหน่าย และจัดเก็บดอกไม้เพลิง เพื่อให้ปฏิบัติได้ถูกต้อง
ตามกฎหมายอย่างเคร่งครัด
ด้าน นายสมพจน์ กวางแก้ว รองอธิบดีกรมสวัสดิการและคุ้มครองแรงงาน ในฐานะกํากับดูแลงาน
ด้านความปลอดภัย อาชีวอนามัย และสภาพแวดล้อมในการทํางาน กล่าวเพิ่มเติมว่า เหตุการณ์ที่เกิดขึ้นถือเป็นความสูญเสียครั้งยิ่งใหญ่ที่ไม่มีใครอยากให้เกิดขึ้น ขณะนี้นายจ้างเองก็ได้รับความกระทบกระเทือนทางจิตใจเช่นเดียวกัน ซึ่งกรมฯ จะติดตามสถานการณ์และหากนายจ้างพร้อมให้ข้อเท็จจริงได้ กรมฯ จะเชิญนายจ้าง
มาสอบข้อเท็จจริงเพิ่มเติม และหากพบว่านายจ้างไม่ปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 กฎกระทรวงกําหนดมาตรฐานในการบริหารการจัดการ
ด้านความปลอดภัย อาชีวอนามัย และสภาพแวดล้อมในการทํางานเกี่ยวกับสารเคมีอันตราย พ.ศ. 2556
ก็จะดําเนินการตามกรอบของกฎหมายต่อไป
รัฐบาลไทย-ข่าวทำเนียบรัฐบาล-นายกรัฐมนตรี Kick off บัตรประชาชนใบเดียวรักษาได้ทุกที่
วันพฤหัสบดีที่ 18 มกราคม 2567
นายกรัฐมนตรี Kick off บัตรประชาชนใบเดียวรักษาได้ทุกที่
วันอาทิตย์ที่ 7 มกราคม 2567
นายกรัฐมนตรี Kick off บัตรประชาชนใบเดียวรักษาได้ทุกที่
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจราชการ จ.ร้อยเอ็ด
เพื่อเป็นประธานกิจกรรม Kick off “บัตรประชาชนใบเดียวรักษาได้ทุกที่”
เปิดให้บริการอย่างเป็นทางการในวันนี้ (7ม.ค.66) พร้อมกันใน 4 จังหวัดนําร่อง ได้แก่ จ.ร้อยเอ็ด จ.เพชรบุรี
จ.แพร่ และจ.นราธิวาส โดยเป็นการเชื่อมโยงข้อมูลสุขภาพเป็นระบบเดียว
มีการยืนยันตัวตนบุคลากรทางการแพทย์ 4 สาขาหลักที่ให้บริการ คือ แพทย์ ทันตแพทย์ เภสัชกร
และเทคนิคการแพทย์ โรงพยาบาลอัจฉริยะทุกแห่งผ่านเกณฑ์ความปลอดภัยทางไซเบอร์
สามารถให้บริการประวัติสุขภาพอิเล็กทรอนิกส์ นัดหมายออนไลน์ บริการทางไกล ใบรับรองแพทย์ดิจิทัล
ส่งยาทางไปรษณีย์ และจ่ายเงินทางออนไลน์ได้ ให้ประชาชนเข้าถึงบริการได้อย่างสะดวก รวดเร็ว
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี